Een Sondag in die kerk vertel Prof. Hermie van Zyl vir ons van Blondin. Die video hieronder sê alles. Dit is nie 'n bewese feit dat Blondin wel sy ma oor die Niagra-waterval geneem het nie. Wat wel seker is, is dat sy bestuurder gewillig was om hom met sy lewe te vertrou. Maar daar was voorwaardes. Blondin het vir sy bestuurder gesê: " Ek sal jou oor die waterval neem, maar jy moet boontoe kyk, heeltyd. Jy is nie meer my bestuurder solank ons daar bo is nie. Vir die oortog moet jy Blondin word, een van hart en gees met my. As ek links swaai, moet jy links swaai. You have to sway with me. We have to cross the Niagra as one. As jy enigiets anders doen, stort ons saam na ons dood." Sy bestuurder het gedoen wat Blondin gesê het en hulle het heen en weer oor die waterval beweeg.
Ek gaan my kar verkoop, want daar's 'n busstop reg voor die voordeur onder die dak, en pensioenarisse ry verniet! Daar's boonop nog 'n gholfkarretjie wat jou gratis rond ry op die perseel as jy bietjie vars lug soek! En indien jy ander vriendelike mense wil ontmoet, neem net die bus Sondae kerk toe.
Vir afwisseling neem die heen-en-weer busdiens na die lughawe, en geniet 'n ete by die baie oulike restaurante daar. Terwyl jy daar is, vlieg sommer erens heen, anders spaar jy te veel en hoop jou geld net op.
En jy hoef ook nie vir ewig in dieselfde hotel te bly nie, jy kan van die een Inn na die ander Inn trek met dieselfde voordele.
Breek die TV? Het die ligte geblaas? 'n Nuwe matras? Geen probleem, hul maak alles dadelik reg of vervang met 'n nuwe. Boonop vra hul dan nog om verskoning vir jou ongerief.
Daar's ook nog die wagte wat jou snags oppas. Elke dag loer die kamerbediende in om te hoor hoe dit gaan. As nodig bel sy sommer die ambulans, of vir AVBOB.Indien jy dalk val en jou heup of 'n arm breek, betaal Holiday Inn se versekering die mediese koste en 'n pyntoelaag. Dan opgradeer hul jou na 'n luukse suite vir die res van jou lewe!
En natuurlik is dit geen probleem as die kinders kom kuier nie. Hulle sal gereeld kom kuier, want nou word dit sommer 'n kort vakansie, veral as jy dan by Margate se Holiday Inn is. En die kleinkinders swem in die kinderpoel, waar 'n opasser na hul kyk.